उत्तराधिकार युद्ध के पश्चात जब शेर अली अफगानिस्तान का शासक बना तो लारेंस ने उससे मैत्रीपूर्ण संबंध स्थापित करने का प्रयास किये। 1876 में लिटन के वायसराय बनकर आने पर अफगानिस्तान के संबंध में अपनायी गयी नीति में निश्चयपूर्वक परिवर्तन आया। नयी नीति गौरवपूर्ण पार्थक्य (Proudreserve) की थी, जिसमें वैज्ञानिक सीमाओं और प्रभाव क्षेत्रों को बनाये रखने पर बल दिया गया था। लिटन के अनुसार अफगानिस्तान के साथ संबंधों को लंबे समय तक अनिश्चय की स्थिति में नहीं रखा जा सकता। लिटन ने शेर अली के सम्मुख एक सम्मानजनक संधि का प्रस्ताव रखा लेकिन शेर अली अपने दोनों शक्तिशाली पड़ोसियों (रूस एवं इंग्लैड) से मैत्रीपूर्ण संबंध विकसित करना चाहता था। इसके पीछे अली चाहता था कि वह इंग्लैण्ड एवं रूस दोनें को प्रसन्न रखे तथा दोनों को अफगानिस्तान से दूर रखे। बाद में शेर अली ने काबुल में अंग्रेज प्रतिनिधि को रखने से इंकार कर दिया लेकिन उसने रूसी प्रतिनिधि को काबुल आने की अनुमति दे दी। शेर अली के इस कदम से लिटन स्तब्ध रह गया तथा वह तिलमिला उठा। तत्पश्चात जैसे ही रूसी प्रतिनिधि काबुल से वापस गया, लिटन ने अफगानिस्तान पर आक्रमण करने का निश्चय कर लिया। इसके उपरांत द्वितीय अफगान युद्ध (1878-80) प्रारंभ हो गया। अंग्रेजों ने अफगानिस्तान पर आक्रमण कर दिया। शेर अली तुर्किस्तान भाग गया तथा अंग्रेजों ने उसके पुत्र याकूब खां से गंडमक की संधि (मई 1879) की। इस संधि के अनुसार-